Sɛeddeɣ kra n wussan deg taddart-iw ; ḥareɣ melmi ara d uɣaleɣ ɣer lecɣal-iw. Ussan imenza n ctember, nella ɣur-neɣ, deg Waɣzen, ussan zrin : mi d nekker, neswa lqahwa; ad ₋ nûub lwaḥid ɣer ssbiṭar. Sdat n tewwurt-is, nemsefraq, kecmeɣ ruḥeɣ qbala ɣer uxeddim-iw ₋ lliɣ xeddmeɣ akked ultma “Chantal”, armi d tameddit n wass. Iruḥ d urgaz-iw akken ad iyi yawi, heggeɣ d imensi, nečča lwaḥid. D amrabeḍ “Carisson” i aɣ d-yuɣen leḥwal n ₋ tkuzint. Lliɣ ur ssineɣ ara ad sewweɣ, tura xeddmeɣ d Afḍir-Uqessul ; taḥnunt, fetleɣ d ₋ ₋ ₋ daɣen cwiṭ n sseksu ! Amek i lemdeɣ ur zriɣ ara, wehmeɣ. Maca lliɣ ḥedqeɣ, ḥemmleɣ ad ₋ ₋ xedmeɣ. Cfiɣ-d i yemma amek txeddem tella zeddiget, tettḥadar am tweṭṭuft. Yiwet n tameṭṭut, s sin frank d nefṣ i waggur tettaw-iyi-d tabidunt n waman n ɛecra littrat. Argaz-iw isewweq i tikelt tamezwarut yuɣ-d uraw n yirden ― ma cfiɣ mliḥ, irḍel-d idrimen: waḥed n ɛecrin frank. Yegla d daɣen s sin kilu n uksum. Mmeyzeɣ, ufiɣ d akken aṭas i sin n lɛibad.